section_heading: Harry Potter i Odaja tajni
paragraph_text: Malfoy je prvi u knjigama otvorio pitanje predrasuda prema čarobnjacima bezjačkog podrijetla nazvavši Hermionu Granger "mutnjakušom". Zbog mržnje prema učenicima bezjačkog podrijetla, Harry i njegovi prijatelji mislili su da je Malfoy Slytherinov baštinik koji otvara Odaju tajni. Harry i Ron, koristeći višesokovni napitak kojim su preuzeli obličja Crabbea i Goylea, uspjeli su saznati da Malfoy, iako bi drage volje pomogao napadaču, nema nikakve veze s otvaranjem Odaje i napadima na učenike bezjačkog podrijetla.